**פיננסית מתקדמת א- שיעור 6**

**מענק התחייבותי**

גם במענק התחייבותי , כל חברה , תכיר בהוצאה לפי החלק היחסי של השירות אותו היא קיבלה . ההבדל לעומת המענק ההוני הוא שההוצאה נקבעת לפי שוו"ה למועד הדיווח, ואז ייתכן מצב שבחברה מסויימת העובדים כבר לא עובדים אבל עדיין היא רושמת הוצאה כי מעדכנים את השוו"ה.

**דוגמא לנושא:** בינואר 2014 הגיעו שתי חברות בנות להסכם משותף עם חמישה עובדים. בהתאם להסכם כל אחד מהעובדים חייב לעבוד 3 שנים אצל אחת מהן לרבות מעבר ביניהן ואז הוא יהיה זכאי למזומן בשווי של 1,000 מניות של חברת האם . להלן נתונים לגבי מחיר המניה :

|  |  |
| --- | --- |
| 12/14 | 12 |
| 12/15 | 21 |
| 12/16 | 30 |

להלן נתונים לגבי שירות העובדים :

|  |  |  |  |
| --- | --- | --- | --- |
|  | בת 1 | בת 2 | צפי למועד ההבשלה |
| 2014 | א | ב,ג,ד,ה | א,ב,ג,ד |
| 2015 |  | א,ב,ג,ה | א,ב,ה |
| 2016 | א,ב | ג |  |

**נדרש : הצג פקודות יומן**

**פיתרון**

|  |  |  |
| --- | --- | --- |
|  | **בת 1** | **בת 2** |
|  | **2014** | **2015** | **2016** | **2014** | **2015** | **2016** |
| ח' הוצאות שכ"ע ז' זכאים | 4,000 | 3,000 | 23,000 | 12,000 | 23,000 | 25,000 |

**שנת 2014-** 4\*1,000\*12\*1/3=16,000

**שנת 2015 –** 3\*1,000\*21\*2/3=42,000

סה"כ 6 יח' עבודה :

אצל בת 1 – יחידה אחת – א' שנה אחת

אצל בת 2 – 5 יחידות

**שנת 2016-** 3\*1,000\*30=90,000

סה"כ 9 יח' עבודה :

אצל בת 1 – 3 יח' עבודה

אצל בת 2 – 6 יח' עבודה

למען הסר ספק חברת בת 1 צריכה לשלם 30,000 וחברת בת 2 צריכה לשלם 60,000

**1.8.5 שילוב בין IFRS2 ל-IFRS3**

גם בנושא זהה נדון ב-3 סוגיות :

1. חברה א' רכשה שליטה מבע"מ של חברה ב' והגיעה איתו להסכם לפיו הוא מחויב לעבוד ואז הוא יקבל מניות . הסוגיה העולה במקרה זה היא האם ליחס את שווי ההסדר לעלות צירוף העסקים כמו תמורה מותנית או האם לראות בזאת עסקת ת.מ.מ רגילה ואז בדו"ח המאוחד להכיר בהוצאות שכ"ע. **התשובה :** אין לכך תשובה מוחלטת , עלינו לבדוק כל מקרה לגופו ובין השאר להפעיל את השיקולים הבאים :
2. **תקופת העסקה –** מה קורה האם אותו עובד פורש לפני הזמן האם הוא בכל זאת יקבל את המענק או לא ? אם הוא מקבל את המענק זה מרמז שאין למענק קשר לעבודה ולכן הוא חלק מעלות צירוף העסקים. ואם הוא לא מקבל , אז זה מרמז שהמענק הוא עבור העבודה לכן IFRS2
3. **הקשר בין מועד התשלום לבין מועד סיום העסקה –** אם העובד מקבל את המענק רק בסיום העסקה זה מרמז על כך שהוא קשור לעבודה IFRS2 ואם הוא מקבל את התשלום בלא קשר לסיום העסקה מרמז על IFRS3 .
4. **השוואה עם אנשי מפתח אחרים –** אם אנשי המפתח האחרים מקבלים אותו שכר כמו העובד ועם כולם הגיעו להסדר דומה זה מרמז על IFRS2 אבל אם השכר של כולם דומה ורק עם העובד הגיעו להסדר מרמז על IFRS3 .
5. **השוואה עם מוכרים אחרים –** נניח שחברה א' רכשה את השליטה מכמה בע"מ, אם היא הגיעה לאותו הסדר עם כולם בין אם הם עובדים ובין אם לא , אזי IFRS3 כי אין קשר לעבודה . לעומת זאת אם ההסדר הוא רק עם אילו אשר ממשיכים לעבוד אז מרמז על IFRS2.
6. **הקשר להערכת שווי-** לפני שרוכשים חברת בת , בד"כ מבצעים לה הערכת שווי, והערכת שווי זה לא מדע מדויק לרב מתקבל טווח של מחירים ומחיר הרכישה נקבע איפשהו באמצע . נניח כי מחיר הרכישה נקבע בטווח הנמוך, וההסדר קשור במישרין להערכת השווי הזאת זה אומר שכנראה ההסדר מהווה פיצוי כלשהו על מחיר הרכישה הנמוך לכן מרמז על IFRS3 .
7. **החלפת מענקים –** אנו עוסקים כעת במצב שבו חברה ב' הגיע להסדר עם עובדיה , בשלב מאוחר יותר חברה א' רכשה שליטה והחליפה את המענק במענק שלה. הסוגיה העולה היא כיצד לטפל בהחלפת המענק האם כתמורה מותנית לפי IFRS3 או האם כהוצאות שכ"ע לפי IFRS2 . כדי לענות על כך עלינו להבין מדוע חברה א' ביצעה את ההחלפה ? נניח שלאור השגת השליטה המענק הקודם פוקע , כלומר , חברה א' בכלל אל מחויבת להחליף את המענק . אם היא בכל זאת החליפה כנראה היא רצתה לתת הטבה לעובדים. לכן יטופל במסגרת IFRS2 אבל המקרה הנפוץ יותר הוא שהיא מחויבת להחליף את המענק כי התקנות והחוקים קובעים זאת או הסכם השגת השליטה דורש זאת או כי ההסכם המקורי עם העובדים דורש זאת או כי אחרת יהיו עוד בעלי מניות לחברה ב' וא' לא רוצה בזאת . במקרים האלו לפחות חלק מעלות ההחלפה מיוחסת ל-IFRS3 כיצד נדע לפצל בין החלק המיוחס לifrs3 לבין החלק המיוחס ל-IFRS2 ?

IFRS3 מציג בפנינו נוסחא כדלקמן :

**החלק המיוחס ל-IFRS3 :**

שוו"ה של מענק ישן למועד ההחלפה \* (תקופת השירות שסופקה) חלקי( MAX בין תקופת ההבשלה המקורית לבין תקופת ההבשלה הכוללת).

תקופת ההבשלה הכוללת היא התקופה החל ממועד ההענקה המקורי ועד למועד ההבשלה אשר נקבע ע"י חברה א'.

נבין את הרעיון של הנוסחה באמצעות מספר דוגמאות :

נתונים כלליים:

בינואר 2012 הגיע חברה ב' להסכם עם עובד אחד לפיו עליו לעבוד X שנים ואז הוא יקבל 1,000 מניות של ב' .

בינואר 2014 רכשה א' שליטה בחברה ב' והחליפה את המענק ל-1,000 מניות שלה . באותו היום מחיר המניה של א' – 30 ₪ ומחיר המניה של ב' – 20 ₪ .

**מקרה א' :**

X=2

במקרה זה תקופת ההבשלה הסתיימה . כדי להחליף את המניות (לרכוש את המניות) חברה א' היתה צריכה לשלם לפי שוו"ה של ב' 20 ₪ היא בחרה לשלם 30 ש"ח משמעות הדבר ש-20,000 נייחס ל-IFRS3 ו-10,000 נייחס ל-IFRS2 . כלומר, נכיר מיידית בהוצאה של 10,000.

יישום הנוסחא:

שוו"ה מענק חדש – 30,000

בדו"ח הנפרד של א' נרשום :

|  |  |
| --- | --- |
| ח' השקעה  ז' קרן הון ת.מ.מ  | 20,000 |

במאוחד באותו יום נרשום

|  |  |
| --- | --- |
| ח' הוצאות שכ"ע ז' קרן הון ת.מ.מ  | 10,000 |

**מקרה ב**

X=4

במקרה זה העובדים עדיין לא השלימו את תקופת השירות כך שהמענק שלהם לא באמת שווה 20,000 אלא הוא שווה 20,000\*2/4=10,000

יישום הנוסחא:

שוו"ה מענק חדש – 30,000

בדו"ח הנפרד של א' נרשום :

|  |  |
| --- | --- |
| ח' השקעה  ז' קרן הון ת.מ.מ  | 10,000 |

במאוחד:

|  |  |  |
| --- | --- | --- |
|  | 2014 | 2015 |
| ח' הוצאות שכ"ע ז' קרן הון ת.מ.מ  | 10,000 | 10,000 |

**מקרה ג'**

X=4

במועד השגת השליטה א' קיצרה ל-3

יישום הנוסחא:

שוו"ה מענק חדש – 30,000

בדו"ח הנפרד של א' נרשום :

|  |  |
| --- | --- |
| ח' השקעה  ז' קרן הון ת.מ.מ  | 10,000 |

במאוחד:

|  |  |
| --- | --- |
|  | 2014 |
| ח' הוצאות שכ"ע ז' קרן הון ת.מ.מ  | 20,000 |

ה-20,000 יוכר ב-2014 כי עובדתית תקופת ההבשלה החדשה מסתיימת בדצמבר 2014

**מקרה 4**

X=4

במועד השגת השליטה א' האריכה את התקופה ל-5 שנים. למען הסר ספק לא מדובר כאן במצב של הרעה כיוון שחברה א' רק מצטרפת בשנת 2014 היא עדיין לא יכולה לנהל רווחים במקרה זה לא רלוונטי כי חברה א' עדיין לא יכולה לנהל רווחים

יישום הנוסחא:

שוו"ה מענק חדש – 30,000

בדו"ח הנפרד של א' נרשום :

|  |  |
| --- | --- |
| ח' השקעה  ז' קרן הון ת.מ.מ  | 8,000 |

במאוחד:

|  |  |  |  |
| --- | --- | --- | --- |
|  | 2014 | 2015 | 2016 |
| ח' הוצאות שכ"ע ז' קרן הון ת.מ.מ  | 7,333 | 7,333 | 7,333 |

* IFRS3 קובע כי החלק המיוחס לצירוף עסקים נקבע לפי אומדן העובדים אשר ישלימו את תנאי השירות כפי שהוערך במועד השגת השליטה . אם האומדן משתנה בהמשך **אסור לשנות** את עלות צירוף העסקים והשינוי ייזקף לרוה"ס .

**דוגמא כוללת :**

בינואר 2012 הגיעה חברה ב' להסכם עם עובדיה לפיו:

עליהם לעבוד 4 שנים ואז הם יקבלו 1,000 אופציות.

בינואר 2013 חברה א' השיגה שליטה על ב' ובהתאם להסכם החליפה את המענק ל-1,000 אופציות שלה .

באותו היום השוו"ה של אופציה ב' – 12 ₪

השוו"ה של אופציה א' לאותו יום 20 ₪.

בינואר 2013 צופה א' כי 9 עובדים ישלימו את תנאי השירות .

בדצמבר 2013 12 עובדים

בדצמבר 2014 6 עובדים.

בדצמבר 2015 8 עובדים השלימו את השירות.

**נדרש: הסבר את הטיפול החשבונאי.**

**פיתרון:**

ראשית נבצע פיצול ב-01/13 בין IFRS3 לבין IFRS2

**בגין IFRS3**

|  |  |  |
| --- | --- | --- |
| 01/13 | ח' השקעה  ז' קרן הון ת.מ.מ | 9\*3,000=27,000 |
| 12/13 | ח' הפסד בגין תמורה מותנית ז' קרן הון ת.מ.מ | 3\*3,000=9,000 |
| 12/14 | ח' קרן הון ת.מ.מ  ז' רווח בגין תמורה מותנית | 6\*3,000=18,000 |
| 12/15 | ח' הפסד בגין תמורה מותנית ז' קרן הון ת.מ.מ | 2\*3,000=6,000 |

**בגין IFRS2**

|  |  |  |
| --- | --- | --- |
|  | **הוצאה** | **מצטבר** |
| 2013 | 68,000 | 12\*17,000\*1/3=68,000 |
| 2014 | --- | 6\*17,000\*2/3=68,000 |
| 2015 | 68,000 | 8\*17,000=136,000 |

**במאוחד נרשום:**

|  |  |  |  |
| --- | --- | --- | --- |
|  | **2013** | **2014** | **2015** |
| **ח' הוצאות שכ"ע** **ז' קרן הון ת.מ.מ** | 68,000 | --- | 68,000 |

1. **חברה א' לא החליפה את המענק-** למה הכוונה – חברה ב' הגיעה להסדר עם עובדיה מאוחר יותר חברה א' רכשה שליטה ב-ב' ולא החליפה את ההסדר ז"א שההסדר עדיין קיים . מה המשמעות ? נכון למועד השגת השליטה , יש בעלי זכויות לחברה ב' שהם לא חברה א' . הם נקראים זשמ"ש לכן השוו"ה של ההסדר לאותו היום הוא חלק מהזשמ"ש וחלק מעלות צירוף העסקים . כל העניין הוא כיצד קובעים את השוו"ה, על כך אומר התקן שנשתמש בנוסחא (כמו קודם).

**1.8.6 שילוב בין IFRS2 ל-IAS28**

נניח שחברה כלולה הגיעה להסדר עם עובדים שלה וכתוצאה מכך היא רשמה :

|  |  |
| --- | --- |
| ח' הוצאות שכ"ע  ז' קרן הון ת.מ.מ |  |

כיצד פעולה זו משפיעה על ההשקעה ?

**נתחיל בהוצאות שכ"ע –** הוצאות שכ"ע הן חלק מדו"ח רוה"ס של הכלולה ולכן הן נמשכון באופן אוטומטי באמצעות רווחי אקוויטי . הפעולה היא :

ח' רווחי אקוויטי

 ז' השקעה

**לגבי ז' קרן הון ת.מ.מ-** אמנם הסכום מגדיל את ההון העצמי אבל הגידול הזה בהון העצמי לא שייך לבעלי המניות, הם לא נהנים מזה. לכן, זה לא משפיע על ח-ן ההשקעה.

שוב דומה המצב למניות בכורה. כשהכלולה מנפיקה מניות בכורה ההון העצמי שלה גדל ובכל זאת ההשקעה לא משתנה כי ההון העצמי של בעלי המניות הרגילות לא משתנה.

**1.9 הוראה של המוסד הישראל לתקינה בחשבונאות**

המוסד נתן דעתו על המקרה הבא :

ישות נתנה לעובד הלוואה מסוג "הלוואה ללא זכות החזר" לצורך רכישת מניותיה.

הוא מחויב לעבוד 3 שנים ואז בתום ה-3 שנים מחזירים את ההלוואה או את המניות .

הסוגיה העולה במקרה זה הוא כיצד לטפל בעסקה זו? לכאורה יש שתי אפשרויות :

1. בעסקת הלוואה רגילה
2. לחשוב בצורה הבאה : הישות העניקה לעובד מעין אופציה כשהוא מחויב לעבוד 3 שנים ואז אם יחזיר כסף הוא כאילו שילם תוספת מימוש ואם יחזיר מניה זו פקיעה . בכל מקרה כל העסקה הזאת היא עבור שירות לכן יש להפעיל IFRS2 ולהכיר בהוצאה.

המוסד הישראלי קבע כי יש להפעיל את IFRS2 ולהכיר בהוצאות במשך 3 שנים

**פרק 2 – מכשירים פיננסיים**

שלושה תקנים עוסקים בנושא של מכשירים פיננסיים:

1. **IAS32 – עוסק בהצגה – לדעת פרפקט.**
2. **IAS39 – עוסק בהכרה ומדידה – רק סעיפים מסוימים .**
3. **IFRS7 – עוסק בגילויים – לא צריכים לדעת .**

במסגרת מכשירים פיננסיים נלמד את החלקים הבאים :

1. תחולה הגדרות והצגה IAS32
2. קבוצות של נכסים פיננסיים והגדרות נוספות IAS39
3. מדידה IAS39
4. סיווגים מחדש IAS39
5. ירידת ערך של נכסים פיננסיים IAS39
6. עלות מופחתת וריבית משתנה IAS39
7. הטיפול החשבונאי בכתבי אופציה IAS32 ו- IAS39
8. הטיפול החשבונאי במכשירים פיננסיים מורכבים IAS32 ו-IAS39
9. הטיפול החשבונאי בהנפקת חבילה IAS39
10. חוזים על מכשירים הוניים IAS32

**באזור ה-6 שיעורים**

**2.1 תחולה הגדרות והצגה IAS32**

מטרתו של IAS32 היא לספק כלים להבחנה בין נכס פיננסי לבין התחייבות פיננסית לבין מכשיר הוני ובנוסף לספק כללים , מתי מותר לקזז התחייבות פיננסית מנכס פיננסי.

**2.1.1 תחולה**

התקן חל על כל המכשירים הפיננסיים למעט :

1. הטבות לעובדים לגביהן מפעילים את IAS19
2. חוזי ביטוח IFRS4
3. תשלום מבוסס מניות IFRS2
4. השקעה בחברת בת IFRS10 ו- IAS27
5. השקעה בחברה כלולה IAS28
6. השקעה בעסקה משותפת IFRS11
7. חוזים אשר מטרתם שימוש (מלאי) למשל: ישות חתמה על חוזה עתידי לרכישת פולי קפה ותחום העיסוק שלה הוא מכירת קפה .

**הערה :** כאמור התקן אינו חל על השקעות בבנות , בכלולות ובעסקה משותפת. אבל, אם התקנים הספציפיים קובעים במפורש שההשקעה מנוהלת לפי IAS39 אז נכיל גם את IAS32.

* + 1. **הגדרות**

**הגדרה 1 : נכס פיננסי**

זהו נכס העונה על אחד מתוך ארבעה קריטריונים:

1. **מזומן –** כל מזומן הוא נכס פיננסי בין בש"ח ובין במט"ח .
2. **השקעה במכשיר הוני של ישות אחרת-** נניח כי חברה א' השקיעה במניות של ב' הון המניות של ב' זהו הון אצל חברה ב' ולכן השקעה במניות זהו נכס פיננסי אצל א' .

**אזהרה!** זה נכון כל עוד אין השפעה מהותית ואין שליטה כי הם לא בתחולת התקן.

1. **זכות חוזית :**
2. לקבל מזומן או נכס פיננסי אחר – לקוחות זהו נכס פיננסי כי זו זכות חוזית לקבלת מזומן.

נניח כעת שבספרי הישות יש חייבים ועל פי ההסכם החייבים יעבירו לחברה א' השקעה במניות של ב' .

האם החייבים הללו מהווים נכס פיננסי ?

הניתוח הוא מהסוף- נתחיל בהשקעה במניות זהו נכס פיננסי מכח ס' 2 (השקעה במכשיר הוני) לכן החייבים נכס פיננסי כי זו זכות חוזית לקבל נכס פיננסי אחר

1. להחליף נכסים או התחייבויות פיננסיות בתנאים פוטנציאליים עדיפים – למשל : נניח שישות חתמה על חוזה לרכוש בעוד שנה דולר אחד תמורת 3 ₪ ובשלב מסוים השער העתידי עלה ל-4 ₪ יש לשים לב כי הישות נמצאת בפוזיציה של רווח , למה הכוונה , היא יכולה למסור את החוזה תמורת שקל – זה נקרא תנאי פוטנציאלי עדיף והוא מהווה נכס פיננסי.
2. **חוזה אשר יסולק במכשירים הוניים של הישות ו-:**
3. **מכשיר לא נגזר אשר עשוי להיות מסולק בכמות משתנה של מכשירים הוניים של הישות-** נבין זאת כך – נניח שחברה א' נתנה הלוואה ליוסי בסכום של 100,000 ₪. בספרי הישות – ישנה הלוואה לקבל בסך 100,000 – זהו נכס פיננסי כי הוא זכות חוזית לקבלת מזומן .

אבל נניח כעת כי החוזה עם יוסי קובע כי הוא לא צריך לשלם מזומן אלא מניות של א' בשווי של 100,000 ₪ . אם מחיר המניה יהיה 1,000 אז צריך להעביר לה 100 מניות ואם 2,000 -50 מניות וכן הלאה ... ברור שברגע שיוסי מעביר לחברה א' את המניות, אזי נוצר פדיון הון – מניות באוצר. הסוגיה העולה היא מה תהא ההצגה עד למועד הסילוק, האם להציג כנכס פיננסי או האם מראש להציג כפדיון הון. **ישנה חשיבות קריטית להחלטה,** כי אם אנחנו מציגים כנכס פיננסי אז מאוחר יותר יש השפעה על רוה"ס (הכנסות מימון) לעומת זאת אם אנחנו מציגים כפדיון הון , לעולם לא תהא השפעה על רוה"ס.

התקן קובע כי יש להציג כנכס פיננסי כיוון שהסיכונים וההטבות לשני הצדדים זהים לחלוטין לעסקת מזומן.

ונוכיח זאת – אם יוסי צריך לשלם מזומן זה כמובן עולה לו 100,000 ואם הוא צריך לשלם במניות הוא קונה אותן בשוק גם ב-100,000 ₪ כך שבכל מקרה העלות מבחינתו היא 100,000 ₪ נחשוב על הישות , אם היא מקבלת 100,000 כמובן שיש לה מזומן , ואם היא מקבלת מניות היא יכולה כבר באותו יום למכור אותן , להנפיק אותן ויהיה לה 100,000 . אם כך שתי העסקאות הן זהות כלכלית ולכן התוצאה החשבונאית חייבת להיות זהה.

**למען הסר ספק – הניתוח הזה נכון כל עוד אנו עוסקים בכמות משתנה של מניות אם ההסכם היה לכמות קבועה (למשל: 1,000) של מניות אז הסיכונים הם כבר לא כמו עסקת מזומן ואז מראש כבר היינו חושבים על זה כפדיון הון**

1. **מכשיר נגזר שעשוי להיות מסולק לא בדרך של החלפת כמות קבועה של מכשירים הוניים בתמורה לסכום קבוע-** במילים פשוטות אם הכמות משתנה או הסכום משתנה, זהו נכס פיננסי. **למשל:** ישות השקיעה באופציה. בהתאם לתנאי האופציה – היא תקבל מזומן לפי הפער בין מחיר המניה לבין 10 ₪ . במהלך התקופה מחיר המניה הוא 15 ₪ יש לשים לב שהישות נמצאת בפוזיציה של רווח (5 ₪) נכס פיננסי מכוח סעיף 3ב (תנאי פוטנציאלי עדיף).

**נניח כעת כי היא לא אמורה לקבל מזומן אלא מניות של עצמה בשווי של 5 ₪.** שוב מדובר על נכס פיננסי מכוח 4ב (נגזר שיסולק בכמות משתנה של מכשירים הוניים)

**הגדרה 2: התחייבות פיננסית**

זוהי התחייבות העונה על אחד משני קריטריונים :

1. **מחויבות חוזית :**
2. **לשלם מזומן או למסור נכס פיננסי אחר** – למשל: ספקים – זוהי מחויבות חוזית לתשלום מזומן. נניח כעת שבספרי הישות יש זכאים, ובהתאם להסכם היא אמורה להעביר השקעה במניות. האם זוהי התחייבות פיננסית – הניתוח הוא מהסוף – השקעה במניות זהו נכס פיננסי כי הוא עונה על סעיף 2 אז הזכאים הם התחייבות פיננסית לאור העובדה כי זוהי מחויבות חוזית למסור נכס פיננסי אחר. או
3. **להחליף נכסים או התחייבויות פיננסיות בתנאים פוטנציאליים נחותים** – למשל: ישות חתמה על חוזה לרכוש עוד שנה דולר אחד תמורת 4 שקלים במהלך התקופה שע"ח ירד ל-3 ₪ - הישות נמצאת בפוזיציה של הפסד, אם היא רוצה להחליף את החוזה היא תצטרך לשלם 1 ₪ . על כן זוהי התחייבות פיננסית.
4. (תואם ל-4 בנכס פיננסי) - **חוזה אשר יסולק במכשירים הוניים של הישות ו-:**
5. **מכשיר לא נגזר אשר עשוי להיות מסולק בכמות משתנה של מכשירים הוניים של הישות**
6. **מכשיר נגזר שעשוי להיות מסולק לא בדרך של החלפת כמות קבועה של מכשירים הוניים בתמורה לסכום קבוע**

**דגשים לגבי התחייבות פיננסית:**

1. ההגדרה לא נפגמת גם אם ההתחייבות מותנית , הסיבה היא שאם התנאי אכן התקיים הישות לא יכולה להימנע מתשלום מזומן.
2. ההגדרה לא נפגמת גם אם קיימת מגבלה לביצוע ההתחייבות . **לדוגמא :** ישות ישראליתחייבת100,000$ לישות בלבנון ולפי חוקי המדינה אסור להעביר כספים ללבנון אז יש בעיה לבצע את ההתחייבות . אף על פי כן ההגדרה לא נפגמת.
3. ההגדרה לא נפגמת גם אם יש שיעבוד להבטחת הפירעון. **לדוגמא:** ישות קיבלה הלוואה ושיעבדה ר"ק . ייתכן שבסופו של ההליך היא לא תשלם מזומן אלא ר"ק אף על פי כן ההגדרה לא נפגמת כיוון שבמהלך העסקים הרגיל הישות מחויבת לשלם מזומן.
4. כל מכשיר או חוזה שהצד שכנגד יכול להחזיר אותו לישות ולדרוש עבורו מזומן, מהווה אצל הישות התחייבות פיננסית . שכן , היא לא יכולה להימנע מתשלום מזומן.

**לדוגמא:** ישות הנפיקה מב"כ הניתנות לפדיון עפ"י רצון הצד שכנגד . אם הצד שכנגד רוצה הישות מחוייבת לשלם לו מזומן לכן מניות הבכורה הנ"ל יהוו התחייבות פיננסית.

1. התחייבות משתמעת כהגדרתה ב-IAS37 אינה עונה על הגדרת התחייבות פיננסית שכן אין מחויבות חוזית.
2. יש פגיעה בהגדרת התחייבות פיננסית כאשר :
3. ההתחייבות מותנית והתנאי לא מציאותי
4. התשלום יהיה רק בעת פירוק לאור עיקרון העסק החי הפירוק אינו צפוי בעתיד הנראה לעין ולכן הישות לא תהא מחויבת לשלם מזומן .
5. אם ישות יכולה לבחור בין תשלום מזומן לבין הנפקת כמות קבועה של מניות זאת כבר לא התחייבות פיננסית שכן הישות יכולה להתחמק מתשלום מזומן.
6. כל נגזר אשר יסולק בכמות משתנה של מניות או בתמורה לסכום משתנה מהווה התחייבות פיננסית, אבל, אם הכמות קבועה והסכום קבוע אז זאת כבר לא התחייבות פיננסית.

**הגדרה 3: מכשיר הוני**

זכות בשייר – בנכסים או התחייבויות

**דגשים :**

1. כדי להחליט אם מכשיר מסויים הוא מכשיר הוני , עלינו לשלול את הגדרת נכס פיננסי ואת הגדרת התחייבות פיננסית
2. מאפיין קריטי המבחין בין התחייבות פיננסית לבין מכשיר הוני הוא המחויבות לשלם מזומן.
3. אג"ח לשלם זוהי התחייבות פיננסית שכן יש מחויבות חוזית לשלם גם את הריבית וגם את הערך הנקוב. לעומת זאת הון מניות הוא מכשיר הוני כי אין מחויבות לשלם דיבידנד (זה תלוי בישות) וגם הערך הנקוב משולם רק בעת פירוק .
4. כל נגזר המקיים FIX FOR FIX מהווה מכשיר הוני.

**דוגמאות למכשירים הוניים :**

* **הון מניות רגילות.**
* **הון מב"כ שלא ניתנות לפדיון .**
* **אופציות הניתנות להמרה למניות לפי כמות קבועה ובתמורה לתוספת מימוש קבועה.**

**סוגיות לגבי מכשיר הוני:**

1. **מניות הטבה –** כאשר מחלקים לבע"מ מניות הטבה מחיר המניה יורד. בעלי המניות לא נפגעים כיוון שיש להם יותר מניות אבל בעלי האופציות נפגעים כי אם שווי המניה יורד שווי האופציה גם יורד . כדי למנוע את הפגיעה הזאת בד"כ משנים להם את יחס ההמרה. במקום שהם יקבלו לדוגמא מניה אחת הם מקבלים 2 מניות. לכאורה , יש כאן פגיעה בהגדרת מכשיר הוני כיוון שכמות המניות משתנה , התקן מדגיש שמקרה כזה אינו פוגם בהגדרת מכשיר הוני
2. נניח שישות הנפיקה אופציה אשר ניתנת להמרה לכמות קבועה של מניות תמורה תוספת מימוש אשר משתנה עד למועד מסוים ואח"כ היא הופכת להיות קבועה. התקן אינו מתייחס למקרה שכזה אז בהתאם לפרשנות כל עוד תוספת המימוש משתנה נציג את הנגזר כהתחייבות פיננסית וברגע שהיא הופכת להיות קבועה נהפוך למכשיר הוני כלומר, נמיין
3. נניח שחברה שמטבע הפעילות שלה הוא שקל מנפיקה אופציות למניות הניתנות להמרה לכמות קבועה אבל בתמורה לתוספת מימוש קבועה במטבע אחר לדוגמא בדולר , במקרה כזה זו התחייבות פיננסית כי מבחינת מדידה שקלית תוספת מימוש בדולרים היא תוספת מימוש משתנה.

**חריג:** אם אותן אופציות הונפקו לכל בע"מ כל אחד לפי חלקו היחסי בדומה למניות הטבה אז כנראה מטרת נתינת המניות היתה מטרה הונית ולכן האופציה תוצג כמכשיר הוני למרות שהיא לא עונה על הגדרת מכשיר הוני.

**הגדרה 4: נגזר**

חוזה אשר מקיים 3 תנאים במצטבר:

1. **השווי שלו משתנה ביחס למדד מסוים- לדוגמא:** שווי של אופציה על מניה משתנה ביחס לשינוי במחיר המניה או שווי של אופציה על דולר משתנה ביחס לשינוי בשער הדולר.
2. **המחיר של החוזה נמוך ביחס לנכס הבסיס – לדוגמא:** מחיר של אופציות על מניות נמוך יותר ממחיר המניה עצמה או מחיר של אופציה על דולר נמוך יותר ממחיר הדולר .
3. **הוא מסולק במועד עתידי – לדוגמא:** אופציות על מניות מסולקות כאשר הן מומרות למניות או אופציה על דולר מסולקת כאשר הישות רוכשת את הדולר.

**ישנם עשרות סוגים של נגזרים כמו : אופציות על מניות , מטבע, סחורות, ריבית, עסקאות עתידיות למיניהן וכדו'. אנו נדרשים לדעת מספר מצומצם ביותר של נגזרים אותם נלמד בהמשך...**

**הגדרה 5: מכשיר פיננסי**

זהו חוזה שאצל צד אחד יוצר נכס פיננסי ואצל הצד שכנגד יוצר התחייבות פיננסית או מכשיר הוני

**נכסים פיננסים, התחייבויות פיננסיות, מכשירים הוניים, מכשירים פיננסים – דף שחולק**

1. **קבע האם הנכסים הבאים עונים על הגדרת נכס פיננסי**

**מזומן** – כן מכוח 1

**לקוחות** – כן מכוח 3א

**מלאי** – לא עונה על ההגדרה

**הוצאות מראש-** זכות חוזית לקבל שירות

**רכוש קבוע** – לא

**נב"מ** – לא

**פיקדונות** – כן 3א זכות חוזית לקבל מזומן

**הלוואה לקבל** – כן כנ"ל

**השקעה במניות-** כן מכח ה2

**השקעה באג"ח** - כן מכוח 3א זכות חוזית לקבל מזומן

**שטל"ק המקנה זכות לקבל אג"ח ממשלתית** – אג"ח ממשלתי הוא נכס פיננסי מכוח 3א – זכות חוזית לקבלת מזומן לכן השטר לקבל הוא גם נכס פיננסי כי הוא זכות חוזית לקבל נכס פיננסי אחר.

**השקעה במכשיר צמית נושא ריבית** - כן מכוח 3א כיוון שמדובר בזכות חוזית לקבלת ריבית במזומן

**השקעה במכשיר צמית- לא נושא ריבית-** אצל המנפיקה זהו מכשיר הוני לכן אצל המשקיעה זוהי השקעה במכשיר הוני של ישות אחרת נכס פיננסי מכוח 2

**דמי חכירה לקבל –** כן3א

**נכס חכור בחכירה הונית –** לא כמו ר"ק

**חייבים בגין חכירה תפעולית** – כן 3א

**מ"ה לקבל** – זכות חוקית ולא חוזית לכן לא נכס פיננסי

**מס נדחה** – זכות חוקית ולא חוזית לא נכס פיננסי

1. קבע האם ההתחייבויות הבאות עונות על הגדרת התחייבות פיננסית

**ספקים** – כן 1א מחויבות חוזית לשלם מזומן

**משיכת יתר –** כן מכוח 1א מכוח חוזה

**הלוואה לשלם אשר תיפרע בכמות מניות משתנה של הישות** – כן מכוח 2א

**אופציה הניתנת להמרה לכמות משתנה של מניות** – כן מכוח 2ב

**הכנסות מראש** – לא כי זה מחויבות לתת שירות

**אג"ח לשלם** – כן מכוח אחד א'

**מיסים לשלם** – לא כי זה מכח חוק

**הפרשה לאחריות** – לא כי זו מחויבות לתת שירות

**אג"ח צמיתות לא נושאות ריבית** – לא כי התשלום הוא רק בעת פירוק עיקרון העסק החי

**דמי חכירה לשלם** – כן לפי 1א

1. **להלן מספר אירועים- לגבי כל אירוע יש לקבוע האם מדובר במכשיר פיננסי ואם כן יש לסווגו (נכס פיננסי , התחייבות פיננסית, מכשיר הוני) אצל מחזיק המכשיר ואצל מוסר המכשיר (יש לנמק כל סיווג):**
2. **החברה הנפיקה שטר הון צמית לא נושא ריבית –** אצל המנפיקה- מכשיר הוני כי התשלום הוא רק בעת פירוק. אצל המשקיעה – נכס פיננסי מכוח ס' 2 כל החוזה הזה מכונה מכשיר פיננסי.
3. **חברה א' נותנת הלוואה לחברה ב' – הלוואה תפרע באמצעות הנפקת מניות של ב' בכמות לפי שווי המניות ליום הפירעון-** ספרי ב' – הלוואה לשלם , היא תיפרע באמצעות כמות משתנה של מניות, לכן זוהי התחייבות פיננסית מכוח 2א. בספרי א' – היא אמורה לקבל השקעה במניות ב' זהו נכס פיננסי מכוח 3א – זכות חוזית לקבל נכס פיננסי אחר. כל החוזה הזה מכונה מכשיר פיננסי.
4. **חברה א' נותנת הלוואה לחברה ב' – הלוואה תפרע באמצעות מסירת מניות של א' בכמות לפי שווי המניות ליום הפירעון**- ספרי ב' – הלוואה לשלם , היא פורעת ע"י מסירת מניות של א' זוהי התחייבות פיננסית מכוח 1א – מחויבות חוזית למסור נכס פיננסי אחר. בספרי א' – יש הלוואה לקבל , היא תקבל כמות משתנה של מניות של עצמה זהו נכס פיננסי מכוח 4א. כל החוזה הזה מכונה מכשיר פיננסי.
5. **חברה א' נותנת לחברה ב' הלוואה המשועבדת לנכס כלשהוא**- בספרי ב' – הלוואה לשלם – זוהי התחייבות פיננסית מכוח 1א . השעבוד אינו פוגם בהגדרה . בספרי א' – הלוואה לקבל – נכס פיננסי מכוח 3א . כל החוזה הזה מכונה מכשיר פיננסי.
6. **חברה א' מנפיקה לחברה ב' מב"כ העומדות לפירעון ע"פ בחירתו של המנפיק**- ספרי א' – מב"כ , היא בוחרת האם לפרוע או לא כך שהיא יכולה להתחמק מתשלום מזומן , המשמעות היא מכשיר הוני . בספרי ב' השקעה במב"כ , נכס פיננסי מכוח ס' 2 . כל החוזה הזה מכונה מכשיר פיננסי.
7. **חברה א' מנפיקה לחברה ב' מב"כ העומדות לפירעון ע"פ רצונו של המחזיק** – ספרי א' – מב"כ , אבל הפעם הצד שכנגד יכול לדרוש פירעון ואז חברה א' לא יכולה להתחמק מתשלום מזומן . לכן אצל א' זוהי התחייבות פיננסית . בספרי ב' – נכס פיננסי מכוח 3א . כל החוזה הזה מכונה מכשיר פיננסי.
8. **חברה א' מנפיקה לחברה ב' אופציה לרכישת כמות קבועה של מניות א' תמורת סכום קבוע**. **הסילוק ברוטו –** בספרי א' – תקבולים בגין אופציות , כיוון שמתקיים FIX 4 FIX זהו מכשיר הוני. אצל ב' – השקעה באופציות – נכס פיננסי מכוח ס' 2 כל החוזה הזה מכונה מכשיר פיננסי
9. **חברה א' הנפיקה לחברה ב' אופציה לרכישת כמות קבועה של מניות א' תמורת תוספת מימוש צמודה למדד. הסילוק ברוטו –** בספרי א' – התחייבות פיננסית מכוח 2ב'. בספרי ב' – נכס פיננסי . סה"כ החוזה – מכשיר פיננסי

**הגדרה 6: מכשיר בר מכר**

זהו חוזה המקנה לצד שכנגד , זכות להחזיר אותו לישות ולקבל מזומן, זאת בקרות אירוע שאינו בשליטת הישות , או שמחזיק החוזה פורש או שהוא נפטר. באופן עקרוני, מכשיר בר מכר עונה על הגדרת התחייבות פיננסית , שכן הישות אינה יכולה להימנע מתשלום מזומן. עם זאת במקרים מסוימים הצגה כהתחייבות פיננסית יכולה ליצור עיוותים .

נוכיח זאת באופן הבא: נניח שרוני ורונית הקימו קרן נאמנות, כל אחד מהם , הזרים לקרן 100,000 ₪ ובהתאם לחוזה הם רשאים לדרוש את הקרן כאשר הקרן תשיג תשואה מסוימת . הדו"ח על המצב הכספי של הקרן לאותו יום נראה כדלקמן :

|  |  |
| --- | --- |
| מזומן | 200,000 |
| התחייבות | (200,000) |

 מדוע התחייבות כיוון שהישות לא יכולה להימנע מתשלום המזומן לרוני ורונית.

אבל הצגה שכזאת יוצרת את העיוותים הבאים:

1. לכאורה , הקרן מומנה רק מהון זר וזה לא מדויק כיוון שרוני ורונית הם הבעלים של הקרן.
2. נוצר פרדוקס כלכלי, נניח שהקרן מבצעת השקעות חכמות , השווי שלה עולה . השווי הזה שייך לרוני ורונית וכיוון שייצגתי התחייבות לגביהם אז גם ההתחייבות גדלה. דווקא כשיש השקעות חכמות ההתחייבויות גדלות .
3. יש בעיה עם דו"ח רוה"ס כי הוא לא אמור לייצג עסקאות עם הבעלים .

IAS32 אומר כי באופן עקרוני מכשיר בר מכר מהווה התחייבות פיננסית. עם זאת , במקרים נדירים נציג אותו כמכשיר הוני . במקרים הללו צריכים להתקיים כל התנאים הבאים במצטבר:

1. **המכשיר צריך להעניק זכויות בעת פירוק** – זה מאפיין של הון מניות
2. **למכשיר צריכה להיות עדיפות אחרונה בפירוק –** גם זה מאפיין של הון.
3. **לכל המכשירים צ"ל מאפיינים דומים –** דהיינו כולם צריכים להעניק את אותן זכויות.
4. **אסור שלמכשיר יהיה מאפיין נוסף שמעיד ע"כ שהוא התחייבות –** לדוגמא : אסור שהוא יישא ריבית.
5. **התזרים המיוחס אליו צ"ל מבוסס על רווח והפסד או על עליה בנכסים נטו או על עליה בשוו"ה .**
6. **אסור שיהיו עוד מכשירים נחותים המגבילים את התשואה של המכשיר –** כלומר, לא יכול להיות גם מכשיר בר מכר וגם הון מניות אם יש כזה דבר אז המכשיר בר מכר יוצג כהתחייבות.

**הגדרה 7: מכשיר המקנה לצד שכנגד זכות לקבל מזומן בעת פירוק אבל הפירוק צפוי או שהוא מתבצע באופן אוטומטי בעת פרישת מחזיר המכשיר או כשהוא נפטר**

עד כה הדגשנו שאם ישות מחויבת לשלם בעת פירוק זאת לא התחייבות פיננסית לאור עיקרון העסק החי אבל אם הפירוק הצפוי אז עיקרון העסק החי כלל לא רלוונטי ואז אם יש מכשיר הדורש תשלום בעת פירוק הוא מהווה התחייבות פיננסית. אבל , שוב במקרים נדירים , הצגת התחייבות פיננסית יכולה ליצור עיוותים . ואז תחת התנאים עליהם דיברנו נציג כמכשיר הוני.

**דגש לגבי שתי ההגדרות האחרונות :**

ייתכן ובחלק מהתקופות המכשיר עונה על הגדרת התחייבות פיננסית וחלק מהתקופות כמכשיר הוני .

כיצד נבצע את המעברים?

1. מהתחייבות פיננסית למכשיר הוני – לפי ערך פנקסני הפקודה תיהיה :

ח' התחייבות

 ז' הון

1. ממכשיר הוני להתחייבות פיננסית – לפי שוו"ה של ההתחייבות דהיינו נבצע שתי פקודות:
2. פקודת שיערוך:

ח' קרן הון

 ז' מכשיר הוני

יש לשים לב שזה לא עובר בדו"ח רוה"ס כיוון שמדובר במכשיר הוני

1. פקודת מיון:

ח' מכשיר הוני

 ז' התחייבות פיננסית

**2.1.3 הצגה**

**כלל מנחה – המהות הכלכלית היא הקובעת ולא הצורה החיצונית**

למשל : אם הישות מנפיקה מב"כ הניתנות לפדיון לפי רצון הצד שכנגד , על אף שהצורה המשפטית היא מניה נציג זאת כהתחייבות פיננסית כי הישות אינה יכולה להימנע מתשלום מזומן

**ריבית דיבידנדים ועלויות עסקה :**

1. דיבידנד בגין נכס פיננסי יירשם כהכנסה .

ריבית בגין נכס פיננסי תירשם כהכנסה ובגין התחייבות פיננסית תירשם כהוצאה

**דגש:** אם הצורה המשפטית היא מניה והמהות הכלכלית זו התחייבות (כגון: מב"כ הניתנות לפדיון) אז הדיבידנד יירשם כחלק מהוצאות המימון אבל תוך גילוי בנפרד.

1. עלויות עסקה בגין נכס פיננסי יתווספו לנכס בגין התחייבות פיננסית יופחתו מההתחייבות

**חריג :** אם הנכס הפיננסי או ההתחייבות הפיננסית שייכים לקבוצת שוו"ה דרך רוה"ס אזי זוהי הוצאה .

1. עלויות עסקה בגין מכשיר הוני אלו הן עלויות שניתן לזהות באופן ישיר בגין ההנפקה ושלא היו נוצרות אילולי ההנפקה. עלויות כאלו מקוזזות מהמכשיר ההוני תוך גילוי בנפרד.

**לדוגמא:** עלויות הנפקת מניות מקוזזות מהפרמיה.

1. עלויות הנפקה שלא צלחו יירשמו ברוה"ס
2. בגין מכשיר הוני אין הכרה ברוה"ס לכן דיבידנד על מניות מוצג בדו"ח על השינויים וכן פדיון מניות ולא חשוב מחיר הפדיון מוצג בדו"ח על השינויים

**2.1.4 קיזוז של התחייבות פיננסית מנכס פיננסי**

נניח את המצב הבא : בספרי הישות:

 לקוח (משה) – 100,000

ספק (משה)- (60,000)

הסוגיה העולה היא האם להציג בברוטו , דהיינו את הלקוח במסגרת הנכסים ואת הספק במסגרת ההתחייבויות **או**

האם להציג בנטו דהיינו במסגרת הנכסים לקוחות נטו של 40,000

באופן עקרוני התקינה הבינ"ל אינה אוהבת קיזוזים כיוון שהסיכונים הם שונים תארו לכם מצב שעל פי החוזה הישות צריכה לשלם למשה מחר אבל לקבל את הכסף רק בעוד חודש. ייתכן מצב שהיא תשלם את הכסף ובדיוק לאחר מכן משה יפשוט את הרגל , הסיכון של הישות הוא 100,000. ואם קודם היא הציגה לקוח של 40,000 היא הטעתה את קורא הדו"חות . לכן כעיקרון אסור לקזז.

ישות כן תקזז כאשר מתקיימים שני תנאים במצטבר :

1. **זכות משפטית בהווה לקיזוז**- הזכות הזאת חייבת להיות מוחלטת ולא תלויה בשום תנאי. ובנוסף , הזכות הזאת חייבת להיות קיימת גם במהלך העסקים הרגיל , גם בעת כשל באשראי , וגם בהליך כגון כינוס , פשיטת רגל, פירוק.
2. **כוונה לסילוק בנטו או בו זמנית**

**דוגמאות :**

1. ישות קיבלה הלוואה מהבנק בסך 100,000 ₪ כך שיש לה הלוואה לשלם בסך 100,000 ₪ לצורך אבטחת ההלוואה היא הפקידה לפיקדון 30,000 ₪. בהתאם לחוזה עם הבנק- הבנק רשאי להשתמש בפיקדון רק בעת כשל באשראי

עולה השאלה האם הישות תקזז בין ההלוואה לבין הפיקדון ?

**התשובה :** לא, כבר תנאי אחד לא מתקיים כי הזכות המשפטית חייבת להיות בכל מצב ולא רק בעת כשל באשראי.

1. ישות התרשלה, נוצרה לה מחויבות לשלם לרוני 100,000 הישות מבוטחת בחברת ביטוח כך שיש לה גם חייבים של 60,000 האם נקזז בין ה-100,000 ל-60,000 ?

**תשובה :** מדובר בגורמים שונים ואין בכלל זכות משפטית לקיזוז

1. הסדרי אב, אילו הם הסדרים שמאפשרים זכות לקיזוז אבל רק במקרה של כשל באשראי. קיום של הסדרים כאלו לא מאפשר קיזוז כי כאמור תנאי ראשון דורש זכות לקיזוז בכל מצב.
2. הישות ובר מבצעים עסקאות של רכישה ומכירה. נכון ל12/14 בספרי הישות :

לקוח (בר) 100,000

ספק(בר) 60,000

בהתאם לחוזה קיימת זכות קיזוז בכל מצב, בנוסף יש כוונה לסלק בנטו. במקרה הזה אכן נבצע קיזוז ונציג לקוחות נטו של 40,000 ₪.

**2.2 קבוצות של נכסים פיננסים והגדרות נוספות IAS39**

**קבוצות של נכסים פיננסים**

IAS39 דורש לסווג את כל הנכסים הפיננסים לאחת מ-4 קבוצות. נושא זה חשוב גם לצורך הצגה אבל בעיקר לצורך מדידה כיוון שלכל קבוצה יש מדידה אחרת:

1. **שוו"ה דרך רוה"ס-** זוהי הקבוצה היחידה אליה ניתן לסווג גם התחייבויות. לקבוצה הזאת נסווג נכסים או התחייבויות פיננסיות העונים על אחד משני קריטריונים:
2. **מוחזק למסחר** – דהיינו :
3. הנכס נרכש מתוך מטרה למכור ולרכוש מחדש בטווח הקצר דהיינו מסחר או
4. הוא חלק מקבוצת מכשירים פיננסיים לגביהם קיימת ראיה לדפוס פעילות שבוצע לאחרונה ואשר מטרתו הפקת רווח בטווח הקצר.
5. נגזר
6. **במועד ההכרה לראשונה הישות ייעדה לשוו"ה דרך רוה"ס –** מותר לה לבצע ייעוד שכזה תחת שני תנאים:
7. הייעוד מבטל או מקטין באופן משמעותי חוסר הקבלה שהיה נוצר אילולא כן במדידת נכסים והתחייבויות ובהכרה ברווחים והפסדים מבסיסים שונים. **לדוגמא:** ישות רכשה נדל"ש הנמדד לפי שוו"ה באמצעות הלוואת נון ריקורס (ללא זכות החזר) בכל מקרה מה שקורה במצב הזה הוא שהנדל"ן נמדד לפי שוו"ה . ההלוואה נמדדת לפי עלות מופחתת. ז"א בסיס שונה . אבל מבחינה כלכלית ההלוואה מתנהגת ומשתנה לפי השוו"ה של הנדל"ן . במקרה הזה הישות רשאית לייעד את ההלוואה לקבוצת שוו"ה דרך רוה"ס ולמדוד אותה לפי שוו"ה.
8. הנכס הפיננסי או ההתחייבות הפיננסית או שינהם, הם חלק מקבוצת מכשירים פיננסיים הנמדדים לפי שוו"ה מתוך מדיניות מתועדת ואסטרטגית של ניהול סיכונים והערכת שווי השקעות ומידע על השוו"ה מדווח באופן סדיר לאנשי המפתח הניהוליים .